stanford-oval/wikipedia huggingface dataset:
Jonas Dahl
Aiheesta muualla

Jonas Dahlin tuotantoa digitoituna, Nasjonalbiblioteket
Jonas Dahl, Store norske leksikon viitattu (norjaksi)
Nnamdi Anusim

Nnamdi Anusim Paavo Nurmen kisoissa 2009
Nnamdi Lucky Anusim (s. 11. heinäkuuta 1972 Mbaitoli) on nigerialainen pikajuoksija, joka on asunut Suomessa vuodesta 2003 lähtien. Hän edustaa Hollolan Urheilijat -46:a, jota ennen hän edusti Lahden Ahkeraa vuodet 2006–2008.
Anusimilla on kokemusta Afrikan-mestaruuskilpailuista 1990 ja Kansainyhteisön kisoista 1994, minkä lisäksi hän oli mukana Sydneyn olympialaisissa 2000 Nigerian viestijoukkueen jäsenenä. Hän on kilpaillut myös nuorten MM-kisoissa 1990 sekä All-African Gameseissä 1991 ja 1995.
Anusim saavutti pronssia 60 metrillä SM-halleissa 2009 Mustasaaressa ajalla 6,89. Hän voitti kultaa 35-vuotiaiden 100 metrillä veteraanien MM-kilpailuissa 2009 Lahdessa ajalla 10,94. Kalevan kisoihin hän on osallistunut vuosina 2006, 2008 ja 2009.
Ennätykset

60 m 6,67 (Mustasaari 9.2.2005)
100 m 10,17 (Port-Harcourt, Nigeria 18.3.1994)
Myötätuulessa (2,1 m/s): 10,09 (Pietersburg, Etelä-Afrikka 18.3.2000)
Sisäradoilla: 10,54 (Tampere 13.2.2003)
200 m 20,91 (Bloemfontein, Etelä-Afrikka 4.2.2000)
Myötätuulessa (2,8 m/s): 20,87 (Pietersburg, Etelä-Afrikka 27.1.2001)
Aiheesta muualla

Nnamdi Anusim Kansainvälinen yleisurheiluliitto. (englanniksi)
Nicolas Batum

| Nicolas Batum |
| --- | --- |
 Batum vuonna 2015.
Henkilötiedot
Koko nimi:  Nicolas Batum
Syntynyt: 14. joulukuuta 1988 (ikä 35) Lisieux, Ranska
Kansalaisuus:   Ranska
Koripalloilija
Pelipaikka:  Pieni laitahyökkääjä
Pituus:  203 cm
Paino:  91 kg
NBA-varaus:  25. varaus 2008 (Houston Rockets)
Pelaajaura
Seurajoukkueet
2005–2008 2008–2015 2011 2015–2020 2020–:  Le Mans Portland Trail Blazers SLUC Nancy Charlotte Hornets Los Angeles Clippers
Maajoukkueet
2009–:   Ranska
Ottelut (pisteet):  154 (1645)
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Tokio 2020 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Espanja 2014 |  |  |
|  Pronssia | Kiina 2019 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Slovenia 2013 |  |  |
|  Hopeaa | Liettua 2011 |  |  |
|  Pronssia | Ranska ym. 2015 |  |  |
Nicolas Batum (s. 14. joulukuuta 1988 Lisieux) on ranskalainen koripalloilija.
Ura

Batum aloitti koripallouransa Le Mansin juniorijoukkueissa. Hän pelasi ensimmäisen Ranskan liigan ottelunsa joukkueessa kaudella 2005–2006. Batum pelasi Le Mansin joukkueessa vuosina 2006–2008. Hän voitti joukkueessa myös Ranskan mestaruuden vuonna 2006. Samana vuonna hän voitti alle 18-vuotiaiden Euroopan mestaruuden.
Hän osallistui vuoden 2008 NBA:n varaustilaisuuteen, jossa Houston Rockets varasi hänet 25. pelaajana. Hänet myytiin kuitenkin Portlandiin, jossa hän teki ensimmäisellä kaudellaan 5,4 pistettä ja teki 2,8 levypalloa ottelua kohden. NBA:n työsulun takia Batum siirtyi elokuussa 2011 ranskalaiseen SLUC Nancyyn. Hän palasi NBA:han työsulun päätyttyä. Kesällä 2015 Batum siirtyi pelaajakaupassa Charlotte Hornetsiin. Batum loukkasi nilkkansa huhtikuussa 2016 puolivälieräsarjan alussa, mikä esti häntä pelaamasta.
Aiheesta muualla

Kuvia tai muita tiedostoja aiheesta Nicolas Batum Wikimedia Commonsissa
Euroliigan pelaajaprofiili (englanniksi)
NBA:n pelaajaprofiili (englanniksi)
Nicolas Batum Kansainvälinen olympiakomitea. (englanniksi)
Ranskan joukkue – Koripallon EM-kilpailut 2011
4 Noah |
5 Batum |
6 Séraphin |
7 Albicy |
8 Lombahe-Kahudi |
9 Parker |
10 Traoré |
11 Piétrus |
12 de Colo |
13 Diaw |
14 Tchicamboud |
15 Gelabale |
Valmentaja Collet
Ranskan joukkue – Kesäolympialaiset 2012
4 Séraphin |
5 Batum |
6 Causeur |
7 Diawara |
8 Traoré |
9 Parker |
10 Bokolo |
11 Piétrus |
12 de Colo |
13 Diaw |
14 Turiaf |
15 Gelabale |
Valmentaja Collet
Ranskan joukkue – Koripallon EM-kilpailut 2013
4 Lauvergne |
5 Batum |
6 Diot |
7 Petro |
8 Lombahe-Kahudi |
9 Parker |
10 Heurtel |
11 Piétrus |
12 de Colo |
13 Diaw |
14 Ajinça |
15 Gelabale |
Valmentaja Collet
Ranskan joukkue – Koripallon MM-kilpailut 2014
4 Heurtel |
5 Batum |
6 Diot |
7 Lauvergne |
8 Lombahe-Kahudi |
9 Jackson |
10 Fournier |
11 Piétrus |
12 Gobert |
13 Diaw |
14 Tillie |
15 Gelabale |
Valmentaja Collet
Ranskan joukkue – Koripallon EM-kilpailut 2015
4 Westermann |
5 Batum |
7 Lauvergne |
8 Lombahe-Kahudi |
9 Parker |
10 Fournier |
11 Piétrus |
12 de Colo |
13 Diaw |
15 Gelabale |
16 Gobert |
19 Jaiteh |
Valmentaja Collet
Ranskan joukkue – Koripallon MM-kilpailut 2019
1 Ntilikina ·
2 M’Baye ·
5 Batum ·
10 Fournier ·
12 de Colo ·
17 Poirier ·
21 Albicy ·
25 Labeyrie ·
26 Lessort ·
27 Gobert ·
35 Toupane ·
90 Lacombe ·
Valmentaja Collet
Ranskan joukkue – Kesäolympialaiset 2020
1 Ntilikina ·
3 Luwawu-Cabarrot ·
4 Heurtel ·
5 Batum ·
7 Yabusele ·
10 Fournier ·
12 de Colo ·
17 Poirier ·
21 Albicy ·
27 Gobert ·
28 Cornelie ·
93 Fall ·
Valmentaja Collet
Jonas Dassler

Jonas Dassler Berliinin elokuvajuhlissa vuonna 2019.
Jonas Dassler (s. 22. maaliskuuta 1996 Remscheid) on saksalainen näyttelijä.
Filmografia

Uns geht es gut (2015)
LOMO – The Language of Many Others (2017)
Das schweigende Klassenzimmer (2017)
Never Look Away (2018)
Die Protokollantin (minisarja, 2018)
Kultainen hansikas (2019)
Aiheesta muualla

Jonas Dassler Internet Movie Databasessa. (englanniksi)
Jean-Paul Gaultier

Jean-Paul Gaultier
Jean-Paul Gaultier (s. 24. huhtikuuta 1952 Arcueil, Val-de-Marne, Ranska) on ranskalainen muotisuunnittelija. Hänellä on hänen omaa nimeään kantava muotitalo, jonka tuotteisiin lukeutuvat niin haute couture, valmisvaatteet kuin myös parfyymit. Gaultier suunnittelee tällä hetkellämilloin? kokoelmia myös Hermès'n muotitalolle. Gaultier on myös usein työskennellyt yhteistyössä sukkahousuja tuottavan Wolfordin kanssa. Gaultier tunnetaan muotimaailmassa lempinimellä enfant terrible ("kauhukakara"), sillä hänen rajoja rikkovat luomuksensa poikkeavat usein täysin ajan trendeistä ja valtavirrasta. Hänet tunnetaan myös muun muassa poptähti Madonnan Blonde Ambition -konserttikiertueelle suunnittelemista puvuistaan, joista kuuluisin lienee "tötterönmuotoiset" rintaliivit.
Gaultierillä ei ole muotialan koulutusta, mutta hän aloitti uransa lähettämällä luonnoksiaan muotimaailmassa työskenteleville ihmisille jo varhaisessa iässä. Gaultier aloitti uransa vuonna 1970 työskentelemällä Pierre Cardinin muotitalossa. Vuonna 1976 hän julkaisi oman ensimmäisen kokoelmansa. Gaultierin kokoelmat ovat usein kiinnittäneet huomiota, ja Gaultieria pidetäänkin esimerkiksi miesten hameiden "popularisoijana".
Gaultier on myös luonut puvustuksia elokuviin kuten Pedro Almodóvarin Kika, Luc Bessonin The Fifth Element – puuttuva tekijä, Jean-Pierre Jeunet'n Kadonneiden lasten kaupunki (La Cité des enfants perdus) ja  Peter Greenawayn Kokki, varas, vaimo ja rakastaja. Gaultier suunnitteli puvustuksen myös Madonnan Confessions-kiertueelle vuonna 2006 sekä useat muusikko Marilyn Mansonin esiintymispuvut.
Gaultierin lanseeraamat hajuvedet ovat suosittuja. Ensimmäisen tuoksunsa, naisille suunnatun Classiquen, hän julkaisi vuonna 1993, jota seurasi miehille suunnattu Le Mâle. Muita tuoksuja ovat Fragile ja Gaultier2.
Suomalaisista malleista Ninja Sarasalo on työskennellyt Gaultierille.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive)
Jean-Paul Agon

| Jean-Paul Agon |
| --- | --- |
 Jean-Paul Agon
Henkilötiedot
Syntynyt: 6. heinäkuuta 1956 (ikä 68)  Boulogne-Billancourt, Ranska
Muut tiedot
Yritys:  L’Oréal
Jean-Paul Agon (s. 6. heinäkuuta 1956 Boulogne-Billancourt, Ranska) on ranskalainen yrittäjä.
Hän on kansainvälisen kosmetiikkayhtiö L'Oréalin toimitusjohtaja ja entinen toimitusjohtaja.selvennä Yhtiön 65-vuotiaan ikärajan vuoksi hänet korvasi toimitusjohtajana Nicolas Hieronimus 1. toukokuuta 2021, mutta hän pysyi hallituksen puheenjohtajana. Hän valmistui HEC Parisista vuonna 1978. Hänet nimitettiin 7. huhtikuuta 2022 koulun johtokunnan puheenjohtajaksi Jean-Paul Vermèsin tilalle.
Aiheesta muualla

Kuvia tai muita tiedostoja aiheesta Jean-Paul Agon Wikimedia Commonsissa
John Cassaday

| John Cassaday |
| --- | --- |

Henkilötiedot
Syntynyt: 14. joulukuuta 1971 Fort Worth, Yhdysvallat
Kuollut: 9. syyskuuta 2024 (52 vuotta) Manhattan, Yhdysvallat
Taiteilija
Ala:  Sarjakuvat
Kuuluisimpia töitä:  Planetary   Astonishing X-Men   Captain America
Palkinnot
 Eisner-palkinto 2006 
Aiheesta muualla
www.johncassaday.com
John Cassaday (14. joulukuuta 1971 Fort Worth, Yhdysvallat – 9. syyskuuta 2024 Manhattan) oli yhdysvaltalainen sarjakuvataiteilija ja kirjoittaja, joka työsti muun muassa Astonishing X-Men -sarjakuvasarjaa. Hänet tunnetaan erityisesti töissään käyttämästään täsmällisyydestä ja realismista. Cassaday oli itseoppinut kuvittaja ja opiskeli elokuvien tekoa sekä ohjasi televisiouutisia ennen muuttoaan Teksasista. Hän kertoi töihinsä vaikuttaneen muun muassa N.C. Wyeth ja musiikki.
Aiheesta muualla

John Cassadayn viralliset sivut
Jalkapallon maailmanmestaruuskilpailujen 2010 loppuottelu

Ottelu päättyi Espanjan voitonjuhliin.
Jalkapallon maailmanmestaruuskilpailujen 2010 loppuottelu pelattiin Alankomaiden ja Espanjan maajoukkueiden välillä 11. heinäkuuta 2010 Soccer City -jalkapallostadionilla Johannesburgissa kello 20.30 paikallista aikaa (21.30 Suomen aikaa). Ottelun tuomarina toimi englantilainen Howard Webb.
Loppuottelussa käytettiin erillistä Jo'bulani-palloa, joka on kultainen versio kisapallo Jabulanista.
Ottelussa ei päästy ratkaisuun varsinaisella peliajalla. Espanja voitti ottelun 1–0 Andrés Iniestan osumalla jatkoajalla, kun 116 minuuttia oli pelattu.
Loppuottelu keräsi Suomessa miljoonayleisön. YLE:n mukaan finaalin katsojamäärä oli korkeimmillaan 1 235 000 katsojaa. Finaalin katsojakeskiarvo oli 1 037 000. Kansainvälisen jalkapalloliiton FIFA:n arvion perusteella MM-finaalia seurasi televisiosta maailmanlaajuisesti noin 700 miljoonaa ihmistä.
Alankomaiden tie loppuotteluun

Alankomaat arvottiin E-lohkoon yhdessä Tanskan, Japanin ja Kamerunin kanssa. Alankomaat aloitti kilpailut 2–0 voitolla Tanskasta. Japania vastaan Alankomaat voitti 1–0, ja lohkon päätösottelussa joukkue sai voiton myös Kamerunista 2–1. Kamerunin Samuel Eto'on tekemä rangaistuspotkumaali oli ainoa Alankomaiden päästämä maali alkulohkovaiheessa. Joukkue jatkoi neljännesvälieriin lohkovoittajana, ja siellä vastaan asettui Slovakia, jonka Alankomaat voitti 2–1. Puolivälierissä joukkue päihitti Brasilian niin ikään 2–1 lopputuloksin, tosin Brasilia johti ensimmäisen puoliajan jälkeen ottelua Robinhon 10. peliminuutilla tekemällä maalilla. Välierissä Uruguayta vastaan tulokset olivat 3–2 Alankomaiden hyväksi, ja joukkue pääsi MM-kisojen loppuotteluun ensimmäistä kertaa sitten vuoden 1978 kisojen, jolloin maa saavutti hopeatilan.
Espanjan tie loppuotteluun

Espanja arvottiin H-lohkoon yhdessä Sveitsin, Hondurasin ja Chilen kanssa. Espanjan kisat alkoivat surullisesti 0–1 tappiolla Sveitsiä vastaan, mutta Hondurasista tuli 2–0-voitto. Lohkon päätösottelussa Chileä vastaan Espanja oli parempi 2–1. Lopulta Espanja eteni jatkoon voittaen lohkonsa. Neljännesvälierissä naapurimaa Portugali kukistui David Villan 63. peliminuutilla tekemällä maalilla. Puolivälierissä Paraguay hävisi niin ikään 1–0, ja tässäkin ottelussa maalintekijänä oli Villa 83. minuutilla. Välierissä Espanjan edellisten EM-kisojen finaalivastuksen Saksan tappion ratkaisi kulmapotkun kautta Carles Puyolin tekemä maali. Hallitseva Euroopan mestari oli näin selvittänyt tiensä jalkapallon maailmanmestaruuskilpailujen loppuotteluun ensimmäistä kertaa.
Tilastot

| Alankomaat | Tilastot | Espanja |
| --- | --- | --- |
| 13   (5) | Laukaukset   (Maalia kohti) | 18   (6) |
| 28 | Virheet | 19 |
| 6 | Kulmapotkut | 8 |
| 7 | Paitsiot | 6 |
| 8 | Keltaiset kortit | 5 |
| 1 | Punaiset kortit | 0 |
| 44 | Pallonhallinta (%) | 56 |
Loppuottelun pelaajia
Espanjan maalintekijä Andrés Iniesta
New in Town

| New in Town |
| --- | --- |

Ohjaaja:  Jonas Elmer
Käsikirjoittaja:  Ken Rance C. Jay Cox
Tuottaja:  Peter Safran Darryl Taja Tracey E. Edmonds Paul Brooks Phyllis Laing Andrew Paquin
Säveltäjä:  John Swihart
Pääosat:  Renée Zellweger Harry Connick, Jr. Siobhan Fallon Hogan J. K. Simmons Frances Conroy
Valmistustiedot
Valmistusmaa:   Yhdysvallat  Kanada
Tuotantoyhtiö:  Lionsgate Gold Circle Films Epidemic Pictures Edmonds Entertainment Group The Safran Company
Levittäjä:  Lionsgate Netflix
Ensi-ilta:   29. tammikuuta 2009  30. tammikuuta 2009  30. tammikuuta 2009
Kesto:  97 minuuttia
Alkuperäiskieli:  englanti, espanja
Budjetti:  8 000 000 USD
Tuotto:  29 010 817 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
New in Town (myös New in Town – valloittava yllätys; engl. New in Town) on Jonas Elmerin ohjaama yhdysvaltalainen romanttinen komedia vuodelta 2009. Elokuvan pääosia esittävät Renée Zellweger ja Harry Connick, Jr..
New in Town sai ensimmäisen ensi-iltansa Israelissa 29. tammikuuta vuonna 2009. Yhdysvalloissa elokuva julkaistiin 30. tammikuuta.
Juoni

Lucy Hill (Renée Zellweger) on miamilainen sinkkunainen, joka joutuu työmatkalle Minnesotan kylmään New Ulmiin. Tropiikkiseen ilmastoon tottunut Lucy on ihmeissään paikallisten junttiudesta. Lucyn tehtävänä on tehostaa paikallisen tehtaan toimintaa korvaamalla osa työntekijöistä roboteilla. Asiat menevät kuitenkin päälaelleen, kun Lucy saa kuulla pääkonttorista tehtaan sulkemisesta kokonaan. Asukkaisiin, varsinkin erääseen Tediin (Harry Connick, Jr.), pikkuhiljaa lämmennyt Lucy päättää, että tehdas on säilytettävä hinnalla millä hyvänsä.
Näyttelijät

| 0 | 1 | 2 |
| --- | --- | --- |
|  Renée Zellweger  | … |  Lucy Hill   |
|  Harry Connick, Jr.  | … |  Ted Mitchell   |
|  Siobhan Fallon Hogan  | … |  Blanche Gunderson   |
|  J. K. Simmons  | … |  Stu Kopenhafer   |
|  Mike O'Brien  | … |  Lars Ulstead   |
|  Frances Conroy  | … |  Trudy Van Uuden   |
|  Hilary Carroll  | … |  Kimberley   |
|  Barbara James Smith  | … |  Joan   |
|  Nancy Drake  | … |  Flo Kopenhafer   |
|  Mike O’Brien  | … |  Lars Ulstead   |
|  Ferron Guerreiro  | … |  Roberta ”Bobby” Mitchell   |
|  James Durham  | … |  Rob Deitmar   |
|  Robert Small  | … |  Donald Arling   |
|  Wayne Nicklas  | … |  Harve Gunderson   |
|  Stewart J. Zully  | … |  Wallace Miller   |
|  Marilyn Boyle  | … |  Winnie   |
|  Dan Augusta  | … |  Billy Gunderson   |
|  Jimena Hoyos  | … |  Cathy   |
|  Suzanne Coy  | … |  Kiki   |
|  Ordena Stephens  | … |  Leslie   |
|  Devin McCracken  | … |  Maurice   |
|  Leif Lynch  | … |  Albert   |
|  Adam Cronan  | … |  Wes   |
|  Tom Wahl  | … |  Harman   |
|  Christopher Read  | … |  Konstaapeli Olafsen   |
|  Peter Jordan  | … |  Edwin Schuck   |
|  Benjamin Beauchemin  | … |  Waylon   |
Tuotanto

Elokuvan ovat käsikirjoittaneet Ken Rance ja C. Jay Cox. Elokuvan tuottajina toimivat Peter Safran, Darryl Taja, Tracey E. Edmonds, Paul Brooks, Phyllis Laing ja Andrew Paquin. Elokuvan työnimenä oli Chilled in Miami.
New in Town kuvattiin Kalifornian Los Angelesissa, Floridan Miamissa, Manitoban Selkirkissä ja Winnipegissä 8 miljoonan dollarin budjetilla.
Julkaisu

New in Town julkaistiin 1 941 teatterissa 30. tammikuuta vuonna 2009 ja tuotti avauspäivänään noin 2,5 miljoonaa dollaria. Avausviikonlopun lopussa elokuva oli tuottanut arviolta 6,75 miljoonaa dollaria ja sijoittui kahdeksanneksi.
Vastaanotto

New in Town tuotti kotimaassaan 16 734 283 dollaria ja 12 276 534 dollaria ulkomailla. Elokuva tuotti maailmanlaajuisesti 29 010 817 dollaria elokuvan 8 miljoonan dollarin budjetista.
Elokuvalla on Rotten Tomatoes -sivustolla 28 prosentin ”mätä”-arvosana, joka perustuu 163 arvosteluun. Elokuvalla on Internet Movie Databasessa 5.4 tähteä kymmenestä.
Soundtrack > Trailerissa esiintyvät kappaleet:

Kelly Clarkson - ”Breakaway”
David Archuleta - ”Crush”
Ingrid Michaelson - ”Be OK”
The Kills - ”Cheap and Chearful”
Lenka - ”The Show”
Soundtrack > Elokuvassa esiintyvät kappaleet:

Perk Badger - ”Do Your Stuff”
Donavon Frankenreiter - ”Move by Yourself”
APM Music - ”I’m Movin’ Ou”
T. Rex - ”20th Century Boy”
Katrina and the Waves - ”Walking on Sunshine”
Renée Zellweger - ”I Will Survive”
Crit Harmon - "Boss Of Everything"
Missy Higgins - "Steer"
Elizabeth & The Catapult - "Race You"
Brittini Black - "Life Is Good"
Craig N. Cisco - "On The Other Side"
Tift Merritt - "Another Country"
Marty Jensen - "Just Because We're Over"
Carrie Underwood - "That's Where It Is"
Moot Davis - "In The Thick Of It"
Natalia Safran - "Hey You" (feat. Mikolaj Jaroszyk)
DVD-julkaisut

New in Town julkaistiin DVD:lle 26. toukokuuta vuonna 2009. Suomessa elokuva ei päässyt teatterilevitykseen, mutta julkaistiin DVD:lle 25. syyskuuta vuonna 2009. Elokuva on saanut myös DVD-julkaisut vuosina 2011 ja 2012.
Aiheesta muualla

Viralliset sivut. (englanniksi)
New in Town Internet Movie Databasessa (englanniksi)
New in Town Elonet.
New in Town AllMoviessa. (englanniksi)
New in Town Box Office Mojossa. (englanniksi)
New in Town Rotten Tomatoes -sivustolla. (englanniksi)
New in Town (Arkistoitu – Internet Archive). Elokuvauutiset.fi 13.11.2009.
Niemiskosken paperitehdas

Niemiskosken paperitehdas ja puuhiomo sijaitsi Sortavalan maalaiskunnassa Kiteenjoen Niemiskosken varrella. Paikalle perustettiin puuhiomo vuonna 1897 ja paperitehdas vuonna 1906. Molemmat laitokset omisti Niemiskosken Oy, jonka osake-enemmistö oli Suomalainen Puuliike Oy:llä.
Nykyisin tehtaasta on jäljellä raunioita.
John Castle

John Castle (s. 14. tammikuuta 1940) on brittiläinen näyttelijä. Hän on esiintynyt esimerkiksi televisiosarjassa Minä, Claudius (1976) ja elokuvassa Leijona talvella (1968).
Castle opiskeli Royal Academy of Dramatic Artissa.
Aiheesta muualla

John Castle Internet Movie Databasessa. (englanniksi)
Jan van Eyck

| Jan van Eyck |
| --- | --- |
 Yksityiskohta omakuvasta, 1433
Henkilötiedot
Syntynyt: n. 1390 Maaseik, Liègen ruhtinaskunta
Kuollut: 1441 Brugge, Burgundin Alankomaat
Kansalaisuus:  flaami
Taiteilija
Ala:  taidemaalari
Taidesuuntaus:  
Kuuluisimpia töitä:  Gentin alttaritaulu
 Nimikirjoitus
Jan van Eyck (hollanniksi [ˈjɑn vɑn ˈɛik]; n. 1390 Maaseik – 1441 Brugge) oli flaamilainen taidemaalari Flanderissa, nykyisen Belgian alueella.
Elämänvaiheet

Jan van Eyckin elämän varhaisvaiheista ei ole luotettavaa tietoa. Hänet nimitettiin Hollannin kreivi Johan Baijerilaisen hovimaalariksi Haagiin vuonna 1422. Kreivin kuoleman jälkeen vuonna 1425 hän muutti Bruggeen. Siellä van Eyck pääsi vauraan ja taiteistaan kuuluisan Burgundin herttuakunnan keskukseen. Hän toimi Burgundin herttua Filip Hyvän hovimaalarina ja diplomaattina. Hän kuoli vuonna 1441, jolloin hänet haudattiin Bruggen Pyhän Donatiuksen kirkkoon. Hauta tuhoutui kirkon hävityksen yhteydessä vuonna 1799.
Uusi taide

Van Eyck on kaikkein kuuluisin niistä flaamilaisista maalareista, jotka mullistivat italialaisen varhaisrenessanssin taiteilijoiden ohella eurooppalaisen maalaustaiteen 1400-luvulla. Flaamilaisen taiteen merkittävin ansio oli taulumaalauksen kehittäminen.  Sen lähtökohdat olivat kirjankuvituksessa, josta oli tullut merkittävä varhaisen käsiteollisuuden ala 1300–1400-luvuilla.
Toinen merkittävä uudistus oli öljyvärimaalauksen kehittäminen varhaisemman temperavärien käytön sijasta. Hitaasti kuivuvat öljyvärit mahdollistivat vaiheittaisen työskentelyn, jolloin korjauksiin ja lisäyksiin oli enemmän mahdollisuuksia.
Van Eyckin maalauksissa nämä uudet piirteet yhdistyivät poikkeuksellisella tavalla. Hänen kuvansa ovat täynnä pieniä yksityiskohtia ja niissä näkyy erityinen kiinnostus valon ja varjon kuvaamiseen. Toisaalta van Eyckin teokset jatkavat myöhäiskeskiajan maalaustaiteen voimakkaan symbolista perintöä. Jokaisella yksityiskohdalla on tehtävänsä, joskin ne sulautuvat arkipäivän kuvastoon tavalla, joka tekee niiden tulkinnasta vaikeaa.
Maalauksia ja tulkintoja

Jan van Eyckin säilyneet maalaukset ovat runsassymbolisia uskonnollisia kuvia tai sitten yksinkertaisilta vaikuttavia arkipäivän kuvauksia. Kummassakin luokassa keskustelut kuvien tulkinnasta ovat olleet poikkeuksellisen kiihkeitä.
Giovanni Arnolfinin ja hänen vaimonsa muotokuva, Arnolfinin perhe (1434), on miniatyyrimäisen tarkka esitys hyvin toimeentulevasta porvarillisesta avioparista. Se on kuitenkin 1900-luvulla tullut tunnetuksi taidehistorioitsija Erwin Panofskyn luoman ikonologisen analyysin mallikappaleena. Panofskyn mukaan kyseessä oli salainen avioliitto, jonka todistajana oli taustan peilistä heijastuva taiteilija. Joka tapauksessa teoksessa yhdistyvät uskonnolliset symbolit, kuten Kristuksen kärsimysnäytelmä peilin kehyksessä, maallisiin ja arkipäiväiseen kuvastoon.
Gentin alttari (1432) puolestaan edustaa Jan van Eyckin uskonnollista symbolismia. Hän teki alttarikaapin veljensä Hubert van Eyckin (k. 1426) aloittaman työn pohjalta. Alttarin keskellä on Jumalan karitsa, jonka rinta vuotaa verta. Sen ympärille rakentuu Jeesuksen, Neitsyt Marian ja Johannes Kastajan ympärille Raamatun ja kirkon historian keskeisiä tapahtumia.
Myös Kansleri Rolinin madonna -teoksen (n. 1433–1434) symboliikka on poikkeuksellisen monitulkintaista. Siinä van Eyck leikittelee perspektiivillä. Etualalla ovat Filip Hyvän kansleri, Neitsyt Maria ja Jeesus-lapsi tämän sylissä. Heidän takanaan avautuu maisema, jonka voi tulkita maallisen valtion Augustinuksen Jumalan valtion rinnakkain esittämiseksi mutta yhtä hyvin tarkaksi kuvaukseksi 1400-luvun kaupungista.
Arnolfinin perhe
Gentin alttari, alttarikaapin keskiosan alapannoo
Rolinin madonna
Marian ilmestys, 1434.
Jälkimaine

Ensimmäisen Jan van Eyckin elämäkerran laati Bartolomeo Fazzio jo vuosina 1455–1456. Siinä van Eyckia ylistettiin hänen maalaustekniikkansa ansiosta. Tämän jälkeen hänen maalauksensa kuitenkin lähes unohtuivat, kunnes ne löydettiin uudelleen 1800-luvun lopulla. Tällöin van Eyckia ja hänen aikalaisiaan kutsuttiin "flaamilaisiksi primitivisteiksi", joiden maine liittyi osittain keskiaikainnostukseen. Flanderin maalarit nähtiin keskiajan ja uuden ajan rajalla eläneiksi uudistajiksi.
Van Eyckin ja muiden Flanderin maalarien merkitys kasvoi entisestään Johan Huizingan klassikkoteoksessa Keskiajan syksy (1919), jossa maalaustaide alkoi symboloida koko Burgundin herttuakunnan asemaa kahden aikakauden välissä.
Kirjallisuutta

Wikimedia Commonsissa on kuvia tai muita tiedostoja aiheesta .
Till-Holger Borchaerdt, The Age of van Eyck 1430–1550: The Mediterranean World and Early Netherlandish Painting. Ghent 2002.
Erwin Panofsky, Die Altniederländische Malerei, I–II. Uusin painos 2006.
Otto Pächt, Van Eyck. Die Begründer der altniederländischen Malerei. Uusin painos 2002.
Northward

Northward on hard rock -duo, jonka muodostavat Nightwishin laulaja Floor Jansen sekä Pagan's mind -yhtyeen kitaristi Jørn Viggo Lofstad.
He loivat projektin vuonna 2007 ja heillä oli albumi kasassa vuonna 2008, mutta levyongelmien ja ajanpuutteen vuoksi sitä ei pystytty julkaisemaan. Northward yhdistyi lopulta vuonna 2017 uudestaan ja he äänittivät albumin. Nuclear Blast julkaisi albumin 19. lokakuuta 2018.
Floor Jansen kertoi kummakin muusikon olevan kiireisiä omissa yhtyeissään. Northward on sivuprojekti, eikä varsinainen yhtye, ja he eivät tulisi esiintymään livenä.